laion/Wikipedia-Exotic huggingface dataset:
פסגת בולדווין (אנטארקטיקה)

פסגת בולדווין (באנגלית: Baldwin Peak) היא פסגה בצפון ארץ גרהאם בחצי האי האנטארקטי שבאנטארקטיקה. הפסגה ממוקמת בין קרחון ליליינטל לבין הר ברי. גובה הפסגה 2,100 מטרים מעל פני הים. הפסגה צולמה על ידי משלחת הסקר האווירי של שטחי חסות איי פוקלנד בשנים 1957–1956, ומופה בעקבות תצלומים אלה על ידי סקר שטחי חסות איי פוקלנד. שמה של הפסגה ניתן לה בשנת 1960 על ידי הוועדה המייעצת לשמות אנטארקטיים של בריטניה. הפסגה (בדומה לאתרים רבים בסביבה, הנקראים על שמם של מהנדסי תעופה) נקראת על שמו של תומאס סקוט בולדווין - ממציא אמריקאי אשר פיתח מצנח יציב. • Damien Gildea, Mountaineering in Antarctica: complete guide: Travel guide פסגת בולדווין באתר הסקר הגאולוגי של ארצות הברית פסגת בולדווין באתר הגאזט האנטארקטי של ממשלת אוסטרליה פסגת בולדווין באתר הגאזט האנטארקטי המשווה SCAR של ממשלת אוסטרליה תצלום לוויין של אזור פסגת בולדווין תחזית מזג אוויר עדכנית ארוכת טווח עבור פסגת בולדווין מידע גאוגרפי והיסטורי ראו ב"לקריאה נוספת" בספרו של Damien Gildea מידע גאוגרפי
קרחון ליליינטל

קרחון ליליינטל (באנגלית: Lilienthal Glacier ) הוא קרחון בחוף המערבי של ארץ גרהאם, בחצי האי האנטארקטי שבאנטארקטיקה. הקרחון זורם לכיוון מערב ונשפך אל קרחון קיילי, בין פסגת פילצ'ר לפסגת בולדווין. גובה הקרחון 979 מטרים מעל פני הים. הפסגה צולמה על ידי משלחת הסקר האווירי של שטחי חסות איי פוקלנד בשנים 1957–1956, ומופה בעקבות תצלומים אוויר אלה על ידי סקר שטחי חסות איי פוקלנד. שמה של הפסגה ניתן לה בשנת 1960 על ידי הוועדה המייעצת לשמות אנטארקטיים של בריטניה. הקרחון (בדומה לאתרים רבים בסביבה, הנקראים על שמם של חלוצי תעופה) נקרא על שמו אוטו ליליינטל, חלוץ תעופה גרמני של טיסה בדאונים. קרחון ליליינטל באתר הסקר הגאולוגי של ארצות הברית קרחון ליליינטל באתר הגאזט האנטארקטי של ממשלת אוסטרליה קרחון ליליינטל באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון ליליינטל מפת אזור קרחון ליליינטל מידע גאוגרפי והיסטורי מידע גאוגרפי
1914 במוזיקה

ערך מורחב – 1914 1 בינואר – זכויות היוצרים של האופרה "פרסיפל" פגות, ומתאפשר להציג אותה מחוץ לביירוית. ההופעות נערכו בברצלונה, פראג, ברלין, בודפשט, בולוניה, רומא, ורוצלב. בהמשך הוצגה האופרה בסנקט פטרבורג, פריז, בריסל, וינה, ובקובנט גרדן שבלונדון. 24 בינואר – ביצוע בכורה של המחזור לפסנתר "In the Mists" (אנ') מאת לאוש יאנאצ'ק. ינואר – ביצוע בכורה פיני של הפואמה "Luonnotar (אנ')" מאת ז'אן סיבליוס, עם הסופרן אינו אקטה ובניצוחו של גאורג שנפויגט. אוקטובר – אדלינה פאטי מופיעה בפומבי בפעם האחרונה בקונצרט של הצלב האדום ברויאל אלברט הול שבלונדון. 15 באוקטובר – בנימינו ג'ילי מופיע ברוביגו בהופעת בכורה באופרה "לה ג'וקונדה" מאת אמילקארה פונקיילי. הקלטות ראשונות של מוזיקת קליפסו נערכו בטרינידד וטובגו. "The Aba Daba Honeymoon" מילים ולחן ארתור פילדס & וולטר דונובן. בוצע ב-1951 בסרט "שבועיים באהבה" על ידי דבי ריינולדס וקרלטון קרפנטר "Along Came Ruth" מילים ולחן אירווינג ברלין "Always Treat Her Like A Baby" מילים ולחן אירווינג ברלין "The Day Is Done" מילים הנרי וודסוורת' לונגפלו, לחן הרמן לוהר לילי בולאנז'ה – Trois morceaux pour piano פרדריק דיליוס – סונאטה מס' 1 לכינור ארנסט פון דוהנאני – וריאציות על שיר ילדים מרסל דופרה – "פסיכה" (קנטטה) ג'ורג'ה אנסקו – סימפוניה מס' 2 אופוס 17 צ'ארלס אייבס – סונאטה מס' 3 לכינור זולטאן קודאי – דואו לכינור וצ'לו אופוס 7 ניקולאי מטנר – סונאטה-בלדה אופוס 27 קרל נילסן – "סרנאטה אין ואנו" סרגיי פרוקופייב קונצ'רטו מס' 2 לכינור ברה מז'ור Sarcasms "הברווזון המכוער" למצו-סופרן ותזמורת מוריס ראוול – שלישיית פסנתר בלה מינור מקס רגר – וריאציות ופוגה על נושא של מוצרט ז'אן סיבליוס – The Oceanides (אנ') רייף וון ויליאמס – "סימפוניית לונדון" (סימפוניה מס' 2) אנטון וברן – סונאטה לצ'לו אריק סאטי – Sports et divertissements ז'יל מאסנה – Cléopâtre (אנ') אנרי ראבו – Mârouf, savetier du Caire (אנ') חואקין טורינה – Margot (אנ') ריקרדו זנדונאי – Francesca da Rimini (אנ') 25 בינואר - ויליאם סטריקלנד, מנצח ואורגניסט אמריקאי (נפטר ב-1991) 10 בפברואר - לארי אדלר, נגן מפוחית (נפטר ב-2001) 6 במרץ - קיריל קונדראשין, מנצח (נפטר ב-1981) 21 במרץ - פול טורטלייה, צ'לן ומלחין (נפטר ב-1990) 9 במאי קרלו מריה ג'וליני, מנצח (נפטר ב-2005) האנק סנואו, זמר קאנטרי (נפטר ב-1999) 18 במאי - בוריס כריסטוף, זמר אופרה (נפטר ב-1993) 24 בספטמבר - אנדז'יי פאנופניק, מלחין (נפטר ב-1991) 25 בספטמבר - רוברט רייט, מלחין אמריקאי (נפטר ב-2005) 7 באוקטובר - אלפרד דרייק, זמר ושחקן אמריקאי (נפטר ב-1992) 14 בדצמבר – רוזלין טורק, פסנתרנית (נפטרה ב-2003) תאריך לא ידוע - ריטה אבאדזי, זמרת רבטיקו (נפטרה ב-1969) 10 במאי ליליאן נורדיקה, זמרת אופרה (נולדה ב-1857) ארנסט פון שוך, מנצח (נולד ב-1846) 18 באוגוסט - אנה יסיפובה, פסנתרנית (נולדה ב-1851) 28 באוגוסט - אנטולי ליאדוב, מלחין (נולד ב-1855) מדיה וקבצים בנושא 1914 במוזיקה בוויקישיתוף "Luonnotar (Daughter of Nature)". Jean Sibelius – The Music. נבדק ב-2016-11-12.
דייוויד גריפין

דייוויד גריפין (באנגלית: David Griffin; נולד ב-16 בנובמבר 1973) הוא מנהל קבוצות כדורסל אמריקאי, אשר משמש כ"נשיא לענייני כדורסל" של קבוצת ניו אורלינס פליקנס מליגת ה-NBA. בין השנים 2014–2017 שימש כג'נרל מנג'ר של קליבלנד קאבלירס, אשר זכתה באליפות ה-NBA בעונת 2015/2016. גריפין נולד בפיניקס, אריזונה, ובין השנים 1991–1995 למד מדעי המדינה באוניברסיטת המדינה של אריזונה. במהלך לימודיו היה עוזר מאמן בקבוצת הכדורסל של "המכללה הקהילתית בסקוטסדייל". בשנת 1993 החל לעבוד כמתמחה במחלקת התקשורת של קבוצת פיניקס סאנס, ובשנת 1997 עבר למחלקה הניהולית כעוזר של ג'נרל מנג'ר הקבוצה, בראיין קולנג'לו. בשנת 2007 קוּדם לעמדת "סגן הנשיא לענייני כדורסל" (Vice president of basketball operations), תחת סטיב קר, ונשאר בתפקיד זה במשך 3 שנים. בספטמבר 2010 הצטרף גריפין לצוות הניהולי של קליבלנד קאבלירס, ולאחר כ-3 שנים וחצי מונה לג'נרל מנג'ר של הקבוצה, במקומו של כריס גרנט. בקיץ הראשון שלו כמנהל הקבוצה ביצע פעולות משמעותיות רבות, ביניהן מינוי דייוויד בלאט למאמן הקבוצה במקומו של מייק בראון, החתמתו של לברון ג'יימס, בחירת אנדרו ויגינס בבחירה הראשונה של דראפט 2014, והעברתו למינסוטה טימברוולבס בתמורה לקווין לאב. כמו כן במהלך אותה עונה (2014/2015) צירף בטריידים את אימאן שאמפרט, ג'יי. אר. סמית' וטימופיי מוזגוב. קליבלנד סיימה את העונה עם המאזן השני בטיבו באזור המזרחי (53–29), והעפילה לגמר ה-NBA בפעם השנייה בתולדותיה, אך הפסידה בסדרת הגמר מול גולדן סטייט ווריורס (2–4). בהצבעות לפרס מנהל השנה ב-NBA סיים גריפין במקום השני, אחרי הזוכה בוב מאיירס. לקראת עונת 2015/2016 האריך גריפין את חוזיהם בקבוצה של לאב, ג'יימס, שאמפרט, סמית', מת'יו דלאבדובה וטריסטן תומפסון, ובינואר 2016 פיטר את בלאט מתפקיד המאמן ומינה במקומו את עוזרו טיירון לו. בפלייאוף 2016 העפילו הקאבלירס בשנית לגמר הליגה, גברו על הווריורס בתוצאה 4–3, ובך זכו באליפות ה-NBA הראשונה בתולדות המועדון. בפלייאוף 2017 הקאבלירס והווריורס התמודדו אחת מול השנייה בגמר ה-NBA בפעם השלישית ברציפות, והפעם ידה של גולדן סטייט הייתה על העליונה, כאשר ניצחה בתוצאה 1–4. ביוני 2017 עזב גריפין את הקאבלירס, ואת מקומו כג'נרל מנג'ר תפס עוזרו קובי אלטמן. באפריל 2019 הוצג גריפין כ"נשיא לענייני כדורסל" של ניו אורלינס פליקנס. על אף שטרייג'ן לנגדון משמש כג'נרל מנג'ר הרשמי של הקבוצה, גריפין הוא האחראי בפועל על פעולות הכדורסל של הפליקנס. בליגת ה-NBA, לרוב הג'נרל מנג'ר הוא האחראי על פעולות הכדורסל של הקבוצה ("Team Executive") והנשיא הוא תואר של כבוד. עם זאת, לעיתים הנשיא הוא האחראי בפועל על פעולות הכדורסל בעוד הג'נרל מנג'ר משמש כעוזרו, כפי שמתקיים בניו אורלינס בתקופתו של גריפין. ביוגרפיה, באתר פיניקס סאנס, 1 באוקטובר 2008 פעולותיו של גריפין כג'נרל מנג'ר, באתר basketball-reference.com מאיירס זוכה בפרס מנהל השנה, באתר ה-NBA,‏ 1 במאי 2015 דיוויד בלאט פוטר מקליבלנד: "גאה במה שהשגנו", באתר וואלה, 22 בינואר 2016 גריפין עוזב את הקאבלירס, באתר ספורטס אילוסטרייטד, 19 ביוני 2017 ניו אורלינס ממנה את גריפין לנשיא לענייני כדורסל, באתר הקבוצה, 17 באפריל 2019 הנהלת הפליקנס, באתר הקבוצה
רחוב המלך ג'ורג'

האם התכוונתם ל... רחוב המלך ג'ורג' (ירושלים) רחוב המלך ג'ורג' (תל אביב)
משלחת הסקר האווירי של שטחי חסות איי פוקלנד

משלחת הסקר האווירי של שטחי חסות איי פוקלנד (באנגלית: Falkland Islands and Dependencies Aerial Survey Expedition, או בקיצור: FIDASE) הייתה סקר אווירי (צילום אווירי) של שטחי חסות איי פוקלנד, ושל חצי האי האנטארקטי, שבוצע בעונות המחקר (הקיץ האנטארקטי) 1956–1955, ו-1957–1956. הסקר מומן על ידי משרד המושבות של בריטניה, ונוהל על ידי פיטר מוט (Peter Mott). הסקר בוצע על ידי חברת האנטינג אירוסורווייז בע"מ (Hunting Aerosurveys Ltd), ממפקדת הסקר שבאי דספשן, באמצעות שתי סירות מעופפות מסוג קנסו, ומספר מסוקים. הצילומים כוללים צילומים מקיפים של איי שטלנד הדרומיים ושל מערב חצי האי האנטארקטי. אוסף הצילום הועבר לידי הסקר האנטארקטי הבריטי - האחראי על מפוי אנטארקטיקה מטעם בריטניה. האוסף כולל כ-12,800 תצלומים המכסים שטח של 26,700 קמ"ר. נתונים על משלחת הסקר האווירי באתר הסקר הגאולוגי של ארצות הברית נתונים על משלחת הסקר האווירי
SWM G01

SWM G01 הוא קרוסאובר קומפקטי בעל מספר מאפייני SUV (אנ'), מתוצרת יצרנית הרכב הסינית SWM (אנ') (שם רשמי: Speedy Working Motors, שם בסינית: (斯威汽车) אשר מיוצר משנת 2018 ועד היום. דגם "SWM G01" הוצג לראשונה בתערוכת המכוניות הבינלאומית בבייג'ינג ב-2018. באפריל 2018 הוחל בשיווק דגם "SWM G01" באיטליה. 5 דלתות. 5 נוסעים. מנוע קדמי. מנועי בנזין. סוג הנעה: הנעה קדמית. 5 רמות גימור. מחיר היחידה נע בין 79,900 - 147,900 רנמינבי (שנת 2018, בסין). דגם "SWM G01" דגם "SWM G01" SWM X7 מדיה וקבצים בנושא SWM G01 בוויקישיתוף SWM G01, סרטון באתר יוטיוב SWM G01, סרטון באתר יוטיוב אתר היצרן (swmmotors.com.cn/cxztG01) מנוע "SWM G01" chinamobil.ru/eng/brilliance/swm/g01 דגם "SWM G01" לשיווק בסין carnewschina.com/2018/04/16/the-brilliance-shineray-swm-g01-is-ready-for-the-chinese-car-market דגם "SWM G01" (בסינית) car.autohome.com.cn/config דגמי "SWM G01" (בסינית) autohome.com.cn/4684 דגם "SWM G01" swmmotors.com.cn/en/news-detail
שדה הנפט טיולנובו

שדה הנפט טיולנובו (באנגלית: Tyulenovo oil field) הוא שדה נפט הממוקם על המדף היבשתי של הים השחור בבולגריה. שדה הנפט התגלה בשנת 1951 ותהליך ההפקה ממנו החל להתבצע באותה שנה ונמשך עד היום. משדה הנפט מופק נפט וגז טבעי. עתודות הנפט המוכחות בשדה עומדות על כ-30 מיליון חביות (4,800,000 מ"ק), והתפוקה היומית ממנו עומדת על כ-500 חביות ליום (79 מ"ק ליום) בשנת 2015. Geology and Hydrocarbon Systems in the Western Black Sea (הקישור אינו פעיל, 5 בינואר 2021) ערך זה הוא קצרמר בנושא נפט וגז ובנושא בולגריה. אתם מוזמנים לתרום לוויקיפדיה ולהרחיב אותו.
ננסי קלנסי - גברת מגונדרת

ננסי קלנסי - גברת מגונדרת (באנגלית: Fancy Nancy - ננסי המפוארת בתרגום מילולי) היא סדרת הנפשה ממוחשבת לילדים. הסדרה הופקה על ידי דיסני ג'וניור, ומבוסס על ספר באותו שם שחיבר אותו ג'יין או'קונור. הסדרה פותחה על ידי ג'יימי מיטשל וקריסטה טאקר. הסדרה שודרה לראשונה ב-13 ביולי 2018 בארצות הברית, דיסני חידשה את הסדרה לעונה השנייה לפני שידור הבכורה שלה. בישראל, הסדרה משודרת בדיבוב לעברית בדיסני ג'וניור ישראל משנת 2018. ננסי קלנסי, בת השש, שנהנית מדברים מפוארים וצרפתיים והיא מתלבשת בלבוש יפה, יצירתי ומשוכלל שלה. היא מתכננת ללמד פנטזיה למשפחתה ולחבריה. ננסי מרגרט "ננסי פנסי" קלנסי (מדובבת על ידי מיה סינקלייר ג'נס) היא הדמות הראשית בסדרה. ג'וזפין ג'יין "ג'וג'ו" קלנסי (מדובב על ידי ספנסר מוס) היא אחותה הקטנה של ננסי. קלייר קלנסי (מדובבת על ידי אליסון האניגן) היא אמא של של ננסי. דאג ננסי (מדובב על ידי רוב ריגל) הוא אבא של של ננסי. גברת דולורס דיווין (מדובבת על ידי כריסטין ברנסקי) היא השכנה האלמנה הקשישה של ננסי. פרנק אנדרסון (מדובב על ידי ג'ורג' וונדט) הוא הסבא האלמן מצד אמה של ננסי. פרנצ'י (מדובב על ידי פאביו טאסון) הוא הפודל של ננסי. אתר האינטרנט הרשמי של ננסי קלנסי - גברת מגונדרת "ננסי קלנסי - גברת מגונדרת", במסד הנתונים הקולנועיים IMDb (באנגלית) "ננסי קלנסי - גברת מגונדרת", באתר דיסני+ סדרות (באנגלית) "ננסי קלנסי - גברת מגונדרת", במסד הנתונים הקולנועיים KinoPoisk (ברוסית) ננסי קלנסי - גברת מגונדרת, במיזם "אישים" לתיעוד היצירה הישראלית
פרס עזרה לקהילה של ה-NBA

פרס עזרה לקהילה של ה-NBA (באנגלית: NBA Community Assist Award) הוא פרס המוענק מדי שנה על ידי ליגת ה-NBA לכדורסלן אשר "משקף את התשוקה של הליגה ושל שחקניה לתרום בחזרה לקהילה". בפועל מוענק הפרס לשחקן אשר בלט בפעילותו הנדבנית בקהילה, ובמעשי הצדקה שלו. על גביע הפרס טבועה הוקרה לכדורסלן העבר דייוויד רובינסון, עם הכיתוב "בהשראת אמות המידה של אגדת ה-NBA דייוויד רובינסון, אשר פעל לשיפור הקהילה צעד אחר צעד". בין העונות 2002–2014 היה ניתן הפרס באופן חודשי, ומאז עונת 2011/2012 מוענק פרס שנתי (ב-3 העונות החופפות הוענקו הן פרסים חודשיים והן פרס עונתי). בעונת 2019/2020 הוענק הפרס לחמישה שחקנים שונים, באופן חד-פעמי. אתר האינטרנט הרשמי של פרס עזרה לקהילה של ה-NBA פאו גאסול זוכה בפרס לעונת 2011/2012, באתר לוס אנג'לס לייקרס, 4 ביוני 2012 שמו של רובינסון יעטר את פרס עזרה לקהילה, באתר ה-NBA,‏ 24 במרץ 2003 חמישה שחקנים זכו בפרס העזרה לקהילה, באתר thescore.com,‏ 5 באוקטובר 2020 ערך זה הוא קצרמר בנושא כדורסל ובנושא ארצות הברית. אתם מוזמנים לתרום לוויקיפדיה ולהרחיב אותו.
אני גיטרה (שיר)

"אני גיטרה" הוא שיר שכתבה והלחינה נעמי שמר וביצע לראשונה בני אמדורסקי. השיר יצא לאור בשנת 1993. ב־15 באוקטובר 1993 נערך ערב מחווה לבני אמדורסקי, שנקרא "מסיבת גג עם בני אמדורסקי" ושודר בערוץ הראשון. מפיקת התוכנית ביקשה מנעמי שמר שתכתוב לאירוע שיר בשביל אמדורסקי. בסוף הערב ביצע אמדורסקי לראשונה את השיר. אמדורסקי ניצל את כושר האלתור שניחן בו, והמציא מילים משל עצמו, מסדר את המילים מחדש: "גם אם זה טריו או קוורטט" במקום "ואם זה טריו או קוורטט"; "אני סימן אני עדות לבדידות ולידידות" במקום "אני סימן אני עדות לידידות ולבדידות"; את הספק הפך אמדורסקי לוודאות – "יקרה בעזרת השם ודאי" במקום "יקרה בעזרת השם אולי"; והאלתור הצבעוני ביותר – "ומדבקות צבעוניות על פני השטח" (מזוודות הזמרים שהרבו להופיע בחו"ל), שהפכו ל"הסתבכויות רציניות על פני השטח", וזכו לחיוך של הבנה מצד שמר עצמה. כשלושה חודשים לאחר האירוע נפטר בני אמדורסקי ממחלת הסרטן. בשנת 1997 יצא אלבום של ההרכב "החברים של בני", שכלל את ישראל גוריון (חברו לצמד הדודאים), חנן יובל, ואת יוסי חורי ואורי הרפז (מצמד הפרברים). באלבום נכלל השיר בשתי גרסאות: גרסתו המקורית של אמדורסקי שאליה נוספו קולות הרקע של חברי ההרכב, וגרסה מחודשת נפרדת של חברי ההרכב. דודו טסה הקליט גרסת כיסוי לשיר שנכללה באלבומו "בדיוק בזמן" שיצא ב-2004. השיר גם נכלל באלבום "שרים הדודאים" שיצא לאור בשנת 2013 בביצוע ישראל גוריון ואסף אמדורסקי, בנו של בני אמדורסקי. בשנת 2020 בוצע השיר בתוכנית זהו זה!. באותה שנה יצאה גם גרסת כיסוי של הזמר משה פרץ בעיבוד שמוליק נויפלד, במסגרת פרויקט צו השעה. בטלוויזיה החינוכית שודרה בשנים 2014–2018 תוכנית מוזיקה בהגשתו של אבי סינגולדה, אשר נקראה "אני גיטרה", ומקור שמה בשירו של אמדורסקי. לאחר כמה שנים החליט הזמר עמיר בניון לחדש את השיר. הוא הוציא אלבום אינטרנטי בשם 'ארץ | שיר' הכולל עיבודים חדשים לשירי "ארץ ישראל" ישנים. מילות השיר, באתר שירונט מסיבת גג - בני אמדורסקי וחברים. ערב מחווה מיוחד לזמר והיוצר בני אמדורסקי, באתר כאן ארכיון, 15 באוקטובר 1993 יוסי חרסונסקי, בני אמדורסקי – אני גיטרה, באתר חרסונסקי מיוסיק "אני גיטרה" [דף שיר], באתר הספרייה הלאומית דודי פטימר, ‏"השלושרים" פעלה במשך שנה אך יצרה להיטים שעד היום כולם מכירים, באתר מעריב אונליין, 20 באפריל 2018 אבישי מתיה‏, 20 שנה למותו של בני אמדורסקי: הסנדק של הפופ העברי, באתר וואלה, 23 בינואר 2014 תמר זיגמן, אֲנִי גִּיטָרָה הָרוּחַ מְנַגֵּן עָלַי – השיר לבני אמדורסקי, בבלוג "הספרנים" של הספרייה הלאומית, 16.01.2019 יוסי חרסונסקי, בני אמדורסקי הדודאים דודו טסה משה פרץ – אני גיטרה, באתר חרסונסקי מיוסיק, ‏23/04/2022 חוברת האלבום "החברים של בני" באתר Discogs. זהו זה! | אני גיטרה (שיר), סרטון בערוץ "כאן 11 - תאגיד השידור הישראלי", באתר יוטיוב (אורך: 03:47) משה פרץ - אני גיטרה (Prod. by Shmulik Noifeld), סרטון באתר יוטיוב (אורך: 3:59)
מרטין סטנמרק

מרטין סטנמרק (בשוודית: Martin Stenmarck; נולד ב-3 באוקטובר 1972) הוא זמר שוודי. סטנמרק נולד בשנת 1972 בטבי, שוודיה. ב-1985 עבר לארברו, בנעוריו היה חבר בלהקת הארד רוק. ב-1994 עבר לסטוקהולם ועבד כדוגמן וכמלצר. הוא התגלה כזמר וב-1997 הופיע במחזה סיפור הפרברים. ב-2001 הוציא את אלבומו "One". הוא ייצג את שוודיה באירוויזיון 2005 עם השיר "לאס וגאס" וסיים במקום ה-19. ב-2011 החל להנחות את התוכנית "Kvällen är din" בערוץ TV4 במסגרתה מגשימים חלומות לאנשים. הוא דיבב בגרסה השוודית של הסרטים הסיפור שאינו נגמר, סוס פרא ומכוניות. הוא התחרה במלודיפסטיבלן 2014 (תחרות לייצוג שוודיה באירוויזיון 2014) ובמלודיפסטיבלן 2016 ולא הצליח לעבור את שלב חצאי הגמר. ב-2019 התחרה בפעם הרביעית בתחרות והוא הגיע לשלב גלגל ההצלה, שם הפסיד לזמרת, ליסה אייקס. הוא בן זוגה של הזמרת האנה הדלונד. מדיה וקבצים בנושא מרטין סטנמרק בוויקישיתוף (בשוודית) מרטין סטנמרק, ברשת החברתית פייסבוק מרטין סטנמרק, ברשת החברתית אינסטגרם מרטין סטנמרק, במסד הנתונים הקולנועיים IMDb (באנגלית) מרטין סטנמרק, באתר Rotten Tomatoes (באנגלית) מרטין סטנמרק, באתר Metacritic (באנגלית) מרטין סטנמרק, באתר ספוטיפיי מרטין סטנמרק, באתר סאונדקלאוד (באנגלית) מרטין סטנמרק, באתר Last.fm (באנגלית) מרטין סטנמרק, באתר AllMusic (באנגלית) מרטין סטנמרק, באתר MusicBrainz (באנגלית) מרטין סטנמרק, באתר דיזר מרטין סטנמרק, באתר Yandex.Music (ברוסית) מרטין סטנמרק, באתר Discogs (באנגלית) מרטין סטנמרק, באתר Songkick (באנגלית) מרטין סטנמרק, באתר Genius מרטין סטנמרק, באתר SecondHandSongs L. G. Blom, MARTIN STENMARK - OFFICIELL HEMSIDA, MARTIN STENMARCKS OFFICIELLA HEMSIDA (ב־) ערך זה הוא קצרמר בנושא אישים ובנושא אישים. אתם מוזמנים לתרום לוויקיפדיה ולהרחיב אותו.
ג'יימס מרפה

ג'יימס מרפה (באנגלית: James Marape; נולד ב-24 באפריל 1971) הוא ראש ממשלת פפואה גינאה החדשה הנוכחי. מרפה נולד בנפת טרי-פורי (אנ') במחוז הלה כחלק משבט ההולי (אנ'), שבט וקבוצה אתנית מרכזי במדינה. בשנת 2002 התמודד מרפה לראשונה בבחירות המקדימות לקראת הבחירות לפרלמנט (אנ') על המקום המוקצה לנפת טרי-פורי, אך הבחירות בוטלו עקב אירועים אלימים. שנה לאחר מכן התמודד שוב מרפה בבחירות מקדימות משלימות אך הפסיד לחבר הפרלמנט טום טומיאפה. מרפה חשד שטומיאפה ניצח בצורה לא כשרה ועתר לבית המשפט, אך עתירתו נדחתה. בשנת 2007 התמודד שוב מרפה בבחירות מקדימות, והפעם ניצח את טומיאפה על המקום המוקצה למחוז טרי-פורי. מרפה נבחר לפרלמנט, ולאחר הבחירות, מונה למזכיר הפרלמנטרי לעסקים, תחבורה ותעופה האזרחית על ידי ראש הממשלה מייקל סומארה (אנ'). בדצמבר 2008 מונה מרפה לשר החינוך וכיהן בתפקיד עד ל-2 באוגוסט 2011. בבחירות 2012 נבחר מרפה שוב לפרלמנט, ומונה לשר האוצר על ידי ראש הממשלה פיטר אוניל (אנ'). בבחירות 2017 נבחר שוב מרפה והמשיך בתפקידו. בתחילת שנת 2019, ממשלתו של אוניל סבלה מחוסר יציבות ומרפה היה מועמד להקים ממשלה חלופית. ב-11 באפריל 2019, התפטר מרפה מתפקיד שר האוצר. ב-29 במאי התפטר אוניל מתפקידו, וביום למחרת הושבע מרפה לתפקיד ראש הממשלה של פפואה גינאה החדש. ב-5 בספטמבר 2023 במהלך ביקורו בישראל, חנך את שגרירות פפואה גינאה החדשה בירושלים. מדיה וקבצים בנושא ג'יימס מרפה בוויקישיתוף פפואה גינאה החדשה פתחה שגרירות בירושלים, באתר "סרוגים", 5 בספטמבר 2023 פפואה ניו גיני חונכת שגרירות בירושלים, באתר משרד ראש הממשלה ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אברהם הכהן פימינטיל

רבי אברהם הכהן פימינטיל (נפטר בכ"ח באדר ה'תנ"ז 1697) היה רב בקהילה הספרדית באמסטרדם ובהמבורג, ידוע בשל ספרו מנחת כהן. למד בישיבת "עץ חיים" הספרדית באמסטרדם אצל ר' שאול הלוי מורטירה. לפרנסתו עסק במסחר, לצד קביעת עתים לתורה. הספר מחולק לשלושה חלקים: ספר מבוא השמש – בו הוא דן בהלכות זמני סיום היום. ספר התערובות – בו הוא מסכם באופן שיטתי את הלכות תערובות. ספר משמרת השבת – העוסק בהלכות בישול בשבת. לספר מנחת כהן חשיבות רבה, והוא מצוטט פעמים רבות על ידי הפוסקים. על הספר נכתבו קונטרסים על ידי פוסקים מפורסמים כדוגמת ר' חזקיה די סילוה בעל 'פרי חדש' ור' יוסף תאומים בעל 'פרי מגדים'. הספר קיבל את הסכמתו של רבי יצחק אבוהב דה-פונסיקה שהרבה לתאר אותו בשבחים. הספר פורסם לראשונה באמסטרדם בחיי המחבר בשנת ה'תכ"ח. בשנים ה'תר"א וה'תרל"ט הודפס בלמברג, לאחר מכן יצא לאור שוב בברוקלין בדפוס אברהם יצחק פרידמן, ובסוף המאה ה-20 בירושלים עם פירוש "שמן המשחה", וכן "ספר משמרת השבת" עם פירוש "משמרת למשמרתי" לרב אברהם שקלאר. בנו ר' יצחק הדפיס את דרשותיו בספרדית, אך הן לא שרדו. כמו כן, הודפס ממנו ספר דרשות ופסקי הלכה בפורטוגזית. אברהם הכהן פימינטיל, באתר "החכם היומי" החיד"א, שם הגדולים חלק א, א, אות סה הסכמת ר' משה רפאל די אגילאר ל"מנחת כהן" ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
אניטה סקורגן

אניטה סקורגן (בנורווגית: Anita Skorgan; נולדה ב-13 בנובמבר 1958) היא זמרת-יוצרת נורווגית שנטלה חלק מספר פעמים בתחרות האירוויזיון.  סקורגן נולדה בגטנבורג להורים נורווגים ובגיל שבע עברה משפחתה לנורווגיה, מגיל צעיר היא הייתה חברה במקהלת הבנות של NRK, רשת השידור של נורווגיה. היא ייצגה את נורווגיה באירוויזיון שלוש פעמים: ב-אירוויזיון 1977, עם השיר "Casanova", שהגיע למקום ה-14. ב-אירוויזיון 1979, עם השיר "Oliver", סיימה במקום ה-11. ב-אירוויזיון 1982, כשביצעה עם יאן טייגן את הדואט "Adieu", שבתום הקראת הניקוד נמצא שהגיע למקום ה-12. מלבד זה, ב-אירוויזיון 1981 הייתה זמרת ליווי של פין קאלביק ושנתיים אחר כך, שימשה זמרת הליווי של יאן טייגן, בביצוע סולו שלו בתחרות. היא גם השתתפה מספר פעמים נוספות ב-"Melodi Grand Prix", התחרות הנורווגית לבחירת נציגה לאירוויזיון. ב-1983 הופיעה סקורגן בסרט "Prima Veras saga om Olav den hellige" - סרט ביוגרפי על אולף השני, מלך נורווגיה. ב-1988 הלחינה את השיר שייצג את נורווגיה באירוויזיון באותה השנה, For Vår Jord ב-1995 שרה את שיריה של פוקהונטס בנורווגית בסרט "פוקהונטס". היא דובבה בסרטים "אנסטסיה" ו"החרב הקסומה". ב-2004 התאחדה עם מספר זמרות נורווגיות נוספות ליצירת להקת "Queen Bees". מ-1984 ועד 1987 הייתה נשואה סקורגן לזמר יאן טייגן ונולדה להם בת, האמנית שרה סקורגן טייגן. מדיה וקבצים בנושא אניטה סקורגן בוויקישיתוף אניטה סקורגן, ברשת החברתית פייסבוק אניטה סקורגן, במסד הנתונים הקולנועיים IMDb (באנגלית) אניטה סקורגן, באתר אפל מיוזיק (באנגלית) אניטה סקורגן, באתר ספוטיפיי אניטה סקורגן, באתר MusicBrainz (באנגלית) אניטה סקורגן, באתר Yandex.Music (ברוסית) אניטה סקורגן, באתר Discogs (באנגלית) אניטה סקורגן, באתר Songkick (באנגלית) אניטה סקורגן באתר rateyourmusic
אנדי האריס

אנדרו פיטר האריס (באנגלית: Andrew Peter Harris; נולד ב-25 בינואר 1957) הוא פוליטיקאי ורופא אמריקאי המכהן כחבר בית הנבחרים של ארצות הברית מטעם מחוז הקונגרס הראשון של מדינת מרילנד מאז 2011. האריס הוא חבר הקונגרס הרפובליקני היחיד ממרילנד. האריס נולד בינואר 1957 בניו יורק, וגדל ברובע קווינס שבעיר. אביו, זולטאן האריס, היה רופא מרדים, יליד העיר מישקולץ בהונגריה, אשר היגר לארצות הברית בשנות ה-50 של המאה ה-20. אמו, אירנה, נולדה בפולין. שני הוריו עזבו את אירופה בעקבות מלחמת העולם השנייה. האריס למד בתיכון רג'יס שבמנהטן. ב-1977 סיים לימודים לתואר בוגר אוניברסיטה בביולוגיה באוניברסיטת ג'ונס הופקינס, וב-1980 הוסמך כדוקטור לרפואה באותה אוניברסיטה. ב-1995 השלים לימודי תואר שני במדיניות בריאות וניהול, ב"בית הספר בלומברג להיגיינה ובריאות ציבורית". במהלך מלחמת המפרץ שירת האריס בדרגת לוטננט קומנדר (מקבילה לרס"ן) בחיל הרפואה של צי ארצות הברית ובשירות המילואים של הצי. ב-2010 השתחרר בדרגת קומנדר (מקבילה לסא"ל). הוא עבד כרופא מרדים, כפרופסור עוזר להרדמה ורפואה דחופה, וכמנהל ההרדמה במחלקת היולדות בבית החולים ג'ונס הופקינס. ב-1998 נבחר לסנאט של מרילנד מטעם המחוז התשיעי - מחוז בולטימור. הוא הביס בבחירות המקדימות הרפובליקניות את הסנאטור המכהן פ. ורנון בוזר, ובבחירות הכלליות גבר על יריבו מן המפלגה הדמוקרטית אנתוני א. בלאדס. האריס שירת בסנאט של מרילנד עד השבעתו לבית הנבחרים האמריקאי ב-2011. ב-2010 נבחר האריס לייצג את מחוז הקונגרס הראשון של מרילנד בבית הנבחרים של ארצות הברית, ובראשית ינואר 2011 הושבע לתפקיד. לקראת הבחירות המיוחדות לסנאט של ארצות הברית באלבמה, שהתקיימו ב-2017 בעקבות מינויו של ג'ף סשנס לתובע הכללי של ארצות הברית, תמך האריס ברוי מור. הוא לא הסיר את תמיכתו כאשר פורסמו ידיעות על התעללות מינית מצדו של מור, ואמר שימשיך לתמוך במור אלא אם כן ההאשמות נגדו יוכחו כנכונות. האריס נחשב לתומך של נשיא הונגריה ויקטור אורבן, בן בריתו של נשיא רוסיה ולדימיר פוטין, אשר התחייב להפוך את ארצו ל"דמוקרטיה לא-ליברלית". האריס התנגד למאמצים של מחלקת המדינה של ארצות הברית לתמוך בתקשורת חופשית ועצמאית בהונגריה. במאי 2014 ביקר האריס בגוש עציון יחד עם עמיתו לבית הנבחרים רון דה-סנטיס מפלורידה. זה היה ביקורו השני בישראל. בפברואר 2019 ביקר פעם נוספת בגוש עציון, הפעם עם חבר בית הנבחרים אנדי בר מקנטקי. במהלך הביקור הצהיר האריס: "העולם זקוק לתזכורת שישראל היא מדינה יהודית. זוהי עובדה מבוססת היסטורית והדבר חשוב לשלום העולמי. חבל שהעולם צריך תזכורת לגבי זה. אנחנו נמשיך להזכיר להם". האריס חבר בוועדת התחבורה והתשתית של בית הנבחרים. מדיה וקבצים בנושא אנדי האריס בוויקישיתוף אתר האינטרנט הרשמי של אנדי האריס (באנגלית) אנדי האריס, ברשת החברתית פייסבוק אנדי האריס, ברשת החברתית אקס (טוויטר) אנדי האריס, סרטונים בערוץ היוטיוב אנדי האריס, ברשת החברתית Goodreads אנדי האריס, באתר המדריך הביוגרפי של הקונגרס של ארצות הברית (באנגלית) דן רודריק, As protests continue in Hungary, Andy Harris doubles down on his support for Viktor Orban, באתר בולטימור סאן, 18 בדצמבר 2018 (באנגלית) ידידיה בן-אור, "עד היום הכרתי רק את אזור ת"א", באתר ערוץ 7, 13 במאי 2014 שמעון כהן, ריבונות ישראלית היא אינטרס אמריקני, באתר ערוץ 7, 19 בפברואר 2019
סוניה ארג'ינט-יונסקו

סוניה ארג'ינט-יונסקו (ברומנית: Sonia Argint-Ionescu; נולדה ב-28 בדצמבר 1981) היא מגישת טלוויזיה רומנייה. יונסקו נולדה בבוקרשט ולמדה בבית ספר גרמני דו-לשוני בעיר. בשנת 2000, עוד בהיותה תלמידת תיכון, החלה לעבוד בטלוויזיה הרומנית כשהגישה תוכנית בשפה הגרמנית. בנוסף, למדה גרמנית וספרדית באוניברסיטת בוקרשט. ב-2004 ו-2005 השתתפה בהפקת פסטיבל איל הזהב. ב-2013 החלה להנחות את התוכנית הרפואית "Vreau sa fiu sănătos" (אני רוצה להיות בריא). בין 2013 ל-2018 הייתה מגישת הניקוד של רומניה באירוויזיון, מלבד שנת 2016, שבה רומניה לא השתתפה בתחרות. היא ידועה כפעילה חברתית באינסטגרם עם למעלה מ-50,000 עוקבים. מרבה להעלות פוסטים בנושא סגנון חיים. ייסדה את פלטפורמת התרבות Doer. ארג'ינט-יונסקו נשואה ולה שני בנים. סוניה ארג'ינט-יונסקו באתר tvr1 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.